TABDI KÖZSÉG POLGÁRMESTERE

**M E G H Í V Ó**

Tabdi Község Képviselőtestülete

***2019. január 7-én (hétfőn)***

***de. 7,30 órakor***

tartandó rendkívüli testületi ülésre tisztelettel meghívom.

A testületi ülés helye: Tabdi Közös Önkormányzati hivatal tanácskozóterme

N A P I R E N D:

1. Szociális jellegű közmunkaprogram keretében pályázat benyújtása

Előadó: Fábián Sándor polgármester

1. Karbantartó munkakör betöltésére pályázat kiírása

Előadó: Fábián Sándor polgármester

Kérem az ülésen szíves megjelenését.

T a b d i, 2019. január 4.

Fábián Sándor

polgármester

TABDI KÖZSÉG POLGÁRMESTERE

E L Ő T E R J E S Z T É S

(a Képviselőtestület 2019. január 7-i ülésére)

Tárgy: ***Szociális jellegű közmunkaprogram keretében pályázat benyújtása***

Az önkormányzat a földutak karbantartására a 2019. évben induló Szociális jellegű programban kíván részt venni. Önerő biztosítására nincs szükség. A program 2019. március 1-től 2020. február 20-ig tartana, a foglalkoztatni kívánt létszám 9 fő lenne.

Javaslom a Tisztelt Képviselő-testületnek a határozat-tervezet elfogadását.

***/2019.(I.7.)sz. határozat***

Pályázat Szociális jellegű programra

HATÁROZAT TERVEZET

Tabdi Község Képviselő-testülete

1. egyetért a 2019. évi Szociális jellegű program pályázat benyújtásával,
2. felkéri a polgármestert, hogy a pályázatot a megadott határidőig nyújtsa be a mellékleteivel együtt.

Felelős: polgármester

Határidő: azonnal

T a b d i, 2019. január 4.

Fábián Sándor

polgármester

Tabdi Község Polgármestere

E L Ő T E R J E S Z T É S

(a Képviselő-testület 2019. január 7-i ülésére)

Tárgy: ***Karbantartó munkakör betöltésére pályázat kiírása***

Tisztelt Képviselő-testület!

Krizsán János gondnokunk április 6. napjával nyugdíjba vonul, február 13-tól már nem dolgozik, mivel a szabadságát is ki kell vennie. A munkakör betöltésére pályázatot kell kiírni az önkormányzatnak, mint munkáltatónak. Az új dolgozó munkakezdése február 1. napjától lenne, hogy egy kis idő legyen, hogy a régi dolgozóval együtt tudjon dolgozni.

Kérem a Tisztelt Képviselő-testületet, hogy az előterjesztést megtárgyalni és az alábbi határozat-tervezetet elfogadni szíveskedjen.

**/2019.( )sz. határozat**

Karbantartó munkakör betöltésére

pályázat kiírása

**határozat tervezet**

1. Tabdi Község Képviselő-testülete a határozat melléklete szerinti pályázatot ír ki karbantartó munkakör betöltésére.
2. Felkéri a jegyzőt, hogy gondoskodjon a pályázati felhívás közzétételéről.

Határidő: február 1.

Felelős: polgármester, jegyző

Tabdi, 2019. január 4.

Fábián Sándor

polgármester

*\_\_\_\_/2019.( ) sz. határozat melléklete*

Tabdi Községi Önkormányzat

pályázatot hirdet

**karbantartó**

munkakör betöltésére

**A munkaviszony időtartama:** határozatlan idejű

**Foglalkoztatás jellege:** teljes munkaidős

**A munkavégzés helye:** Tabdi község közigazgatási területe

**A munkakörbe tartozó lényeges feladatok:** Az önkormányzat tulajdonában lévő épületek, gépek karbantartási javítási munkáinak elvégzése, az önkormányzati ingatlanok folyamatos gondozásával kapcsolatos feladatok ellátása, a külterületi szemétszállítás.

**Munkabér, egyéb juttatás:** A kötelező legkisebb munkabér ([minimálbér](https://optijus.hu/optijus/lawtext/00000001.MIN#sid)) és a garantált bérminimum 2019. évi megállapításáról szóló 324/2018. (XII. 30.) Korm. rendelet rendelkezései az irányadók. Havi 5 000,- Ft/hó cafetéria.

**Pályázati feltétel:**

* 8 általános,
* B kategóriás jogosítvány,
* magyar állampolgárság, büntetlen előélet, cselekvőképesség,
* egészségügyi alkalmasság.

**A pályázat részeként benyújtandó iratok, igazolások:**

* három hónapnál nem régebbi hatósági erkölcsi bizonyítvány,
* iskolai végzettséget igazoló bizonyítvány másolata

**A munkakör betölthetőségének időpontja:** 2019. február 1.

**A pályázat benyújtásának határideje:** 2019. január 21.

**A pályázat benyújtásának módja:** Postai úton Tabdi Községi Önkormányzata címére történő megküldésével 6224 Tabdi, Kossuth Lajos u. 9.

Személyesen Fábián Sándor polgármester nevére címezve 6224 Tabdi, Kossuth Lajos u. 9.

**A pályázat elbírálásának rendje:** A pályázatokat a pályázat kiírója bírálja el.

**A pályázat elbírálásának határideje:** 2019. január 30.

**A munkáltatóval kapcsolatos egyéb lényeges információ:**

A munkáltató 3 hónap próbaidőt köt ki.